OTADUI BITERI (EAJ, 2014-06-05):
Beno.
Lehenengo eta behin, Itxaso jaunari antza barkamena eskatu behar dizut, zeren txarto aditu dizut eta beno pozten naiz zuek ere bat zatoztela Agintaritzaren independentzia aitortzearekin. Beraz, ba txarto ulertu badut, barkamenak eskatzea Itxaso jaunari.
Baina, berriro ere tematu egiten zara Europar Batasuneko Direktiba horrek zure ustez dinona eta Direktiba horrek benetan dinonaren artean.
Gatzagaetxebarria sailburu jauna ere bai, zuk gogorarazi diguzun moduan, luze, luze azaldu zuen zertan datzan Europako agindu hori eta ez da ezer ere ez aldatu.
Ez da ezer ere ez aldatu, Itxaso jauna, funtsezko betebeharra da indarrean dagoen legedia, bai Estatukoa eta baita Europako zuzenbidea betetzea, eta hori horrela da.
Nik ere bai errepasatu dut Direktiba hori, Zuzentarau hori eta mesedez jo egizu konbenio kolektibo aipatzen duen puntu bakoitzera, konsiderando bakoitzera, eta ikusiko duzu nola beti-beti egiten zaion aipamena Europako zuzenbidea errespetatze eta betetzeari.
Eta beno, gauza da Gobernuak, dakizun moduan, Gobernuak zenbait txosten juridiko dituela eta proposatzen duzun neurriaren legezkotasuna zalantzan jartzen dituena.
Orduan, zer gertatuko litzateke Gobernuak txosten horiei jaramonik ere ez eta aurrerantz joko balu? Suposatzen dut zure jarrera bestelakoa izango litzatekeela eta erantzukizuna eskatuko zeniokeela Gobernuari. Beraz, zertan gelditzen gara? Legea bete behar da, bai ala ez? Itxaso jauna.
Eta gero, Zulaika andreari esatea bere bigarren berbaldiarekin baieztatu egin didala zein zen Euskal Herria Bilduren ekimen honen helburua ezta? Hasieratik esan dut.
Ekimen honen helburua ez da izan Gipuzkoako Foru Araua babestea, ez eta langileen eskubideak babestea. Ez, ez, argi-argi eduki dut ekimen honekin Gobernua eta Euzko Alderdi Jeltzalea jipoitzera, egurtzera etorri zarela eta hori oso argi gelditu egin da zure bigarren berbaldian.
Ez didazu ezer ere ez ere erantzun, ez didazu zergatik, hain kezkatuta baldin bazaudete eta jakinda araua bide bitatik dagoela errekurrituta, zergatik Amaiurrek Madrilen ez duen gauza bera egin? Hori ez didazu erantzun. Hori benetan jakin nahiko nuke.
Eta gero ba benetan oso larria iruditu zait esaten diguzuna, zuen ustez lehiakorra den ekonomia batek ez dituela edo ezin dituela langileen eskubideak bermatu. Hori benetan iruditu egiten zait oso-oso larria konklusio horretara heltzea.
Eta gero, beno, esplotazioarena, hamaika entzuteko jaioak garela esaten dute, ba gaurkoan esango nuke kupoa ixa-ixa bete dudala nik.
Esplotazioari buruz berba egiten duzu, galdetuko nizuke ia esplotazioa ze obra publikotan gertatu egiten den. Askotan berba egingo dugu hemen Gipuzkoako Foru Aldundiko obretan gertatutakoa, eta gainera entzun behar izan, aguantatu behar izan genuen Aldun Nagusia esaten ELAk jakitun bazegoen obra hartan ez zirela baldintzak betetzen, ba hori abisatu behar zuela. Zer gertatzen da? Gipuzkoako Foru Aldundiak ez dituela bere inspektoreak? Horrek erantzukizun bat dauka ere bai eta kasu honetan erantzukizuna da ez egiteagatik.
Gero, legezkotasuna aipatu duzu eta guk legeari atxikitu nahi diogula zuei edo Gipuzkoako Foru Arau horri eragozpenak jartzeko.
Begiratu, lehenengo berbaldian zuek egindako hainbat kontradizio edo inkoherentzia jarri ditut mahai gainean eta oraingoan beste bategaz bukatu nahi dut.
Pasadan astean, opor fiskalei buruzko debatea eduki Komisioari beharrezko informazioa bidali. Eta pasadan astean zuek aurkeztutako ekimen hartan esaten zenuten –erderaz irakurriko dut–: "Enviar a Europa el impuesto de sociedades para asegurar que no habrá problemas con la normativa europea".
Me imagino yo que ustedes también saben que el principio de la libre competencia está establecido en el tratado de la Unión. Por tanto, utilizando su expresión, forma parte de la normativa europea.
¿Por lo tanto, nos están pidiendo a nosotros que hagamos caso omiso de la Autoridad, del criterio de la Autoridad que vela por la competencia en Euskadi?
Kontuz, ia sustorik hartzen ez badugun.
Eskerrik asko